google/wiki40b huggingface dataset:
Vonones II av Partia

Bakgrunn

Vonones II var det andrefødte sønnen til Dareios II, konge av Media Atropatene, og en ukjent prinsesse fra arsakidedynastiet, den partiske kongeslekten, og i slekt med Vonones I av Partia. Hans besteforeldre på farssiden er kjent: Artavasdes I, konge av Media Atropatene, og hans hustru Athenais fra Kommagene. Vonones II hadde en eldre bror, Artabanes III av Partia, om historikeren Josefus er korrekt.

Konge av Partia

Vonones II ble konge i Media Atropatene i år 11 e.Kr. Lite er kjent om hans tid som konge i Media Atropatene. I år 51 døde Gotarzes II, konge av Partia, enten av sykdom ifølge Tacitus eller ved at han ble myrdet ifølge Josefus. Da han åpenbart ikke hadde avkom som kunne overta tronen ble hans onkel Vonones II den nærmeste kandidaten. Da han ble konge av Partia overtok hans sønn Pakores II som den neste og siste kongen av Media Atropatene.
Vonones II var allerede en gammel mann og kun kort tid etter at han ble utnevnt døde han. Han ble da etterfulgt av sin sønn Vologases I. Tacitus beskrev Vonones II som «han kjente verken suksess eller mislykkethet, hvilket må være fortjent for å huske ham. Det var et kort og æreløst styre.»

Familie

Med en gresk konkubine fikk Vonones II fem sønner som ble konger av Partia og Armenia: Pakores II, Vologases I, Osroes I, Tiridates I og Mithridates IV. Hans sønner ble født og oppfostret mens han var konge av Media Atropatene.
Norsk forening for klinisk sexologi (NFKS)

Norsk forening for klinisk sexologi (NFKS) er en norsk forening. Den ble stiftet i 1982 etter initiativ av psykologene Thore Langfeldt og Elsa Almås.
NFKS er en forening for fagpersoner som jobber innenfor fagfeltet sexologi og har rammeverk som tilbyr retningslinjer, kurs, konferanser, sexologisk utdannelse, tverrfaglig nettverk og veiledning.
Laurent Koscielny

Arsenal-tiden

Han skrev under for Arsenal 7. juli 2010. Koscielny var tilnærmet fast inventar i Arsenals forsvarsrekke i Premier League-sesongen 2011/2012, sammen med Thomas Vermaelen og Per Mertesacker. 12. januar 2017 skrev han under en ny kontrakt med Arsenal. Han var kaptein på Arsenals førstelag da det sommeren 2019 ble kjent at han mistrivdes og ikke ville bli med på lagets forestående USA-turné.

Landslaget

Han fikk sin landslagsdebut i november 2011 mot USA. 4. juni 2016 scoret han sitt første landslagsmål mot Skottland.
Han ble tatt ut i Frankrikes EM-tropp til EM i Frankrike 2016.
VM i friidrett for døve

VM i friidrett for døve (World Deaf Athletics Championships) arrangeres hvert fjerde år, og ble første gang arrangert i 2008. Arrangør er International Committee of Sports for the Deaf.
Kvinne

En kvinne er et kjønnsmodent eller voksent menneske av hunnkjønn. Betegnelsen brukes også om transkvinner. Betegnelsen kan også brukes om alle personer av hunnkjønn for å skille dem fra personer av hannkjønn.
Shiv Sena

Shiv Sena («Shivas hær») er et radikalt hindunasjonalistisk politisk parti i India, grunnlagt 29. juni 1966 av Bal Thackeray.  Partiets utspring var i delstaten Maharashtra. I dag har partiet avdelinger rundt om i India, men det er fortsatt i Maharashtra, særlig i Bombay og de konkanitalende kystområdene at partiet står starkest. Partiet inngikk i den BJP-ledede koalisjonen National Democratic Alliance, som ble nædt til å avgå etter valget i 2004.
Etter en konflikt innad i partiet i 1996 brøt en fraksjon ut og dannet partiet Akhil Bharatiya Sena.
I valget til Lok Sabha i 1999 fikk man 1,6% av stemmene og 15 mandater. I valget i 2004 øket stemmeandelen med 0,2 prosentenheter, men antalt mandat sank til 12. Partiets Manohar Joshi var talsmann (speaker) i Lok Sabha i 2002-2004.
Til partiet er knyttet fagforeningen Bharatiya Kamgar Sena («Den indiske arbeiderhær»). Partiet har også et studentforbund: Akhil Bharatiya Vidyarthi Sena («Den all-indiske studenthær»).
Miaoyingtempelet

Miaoyingtempelet (妙应寺) er et kinesisk buddhistisk tempel på nordsiden av Fuchengmenneigaten i bydistriktet Xicheng sentralt i den kinesiske hovedstaden Beijing. Den kalles også av og til Den hvite dagobas tempel på grunn av den hvite dagoba som står midt i tempelanlegget. 
Templer var bygd på dette stedet helt siden Liao- og Yuan-dynastienes tid. Tempelets hvite dagoba stammer fra Yuan-tiden. Men de øvrige bygningene, såvel som navnet Miaoying («Guddommelig gjengjeldelse», stammer fra Ming-dynastiet.
Sommeren 1976 ble tempelet sterkt skadet av Tangshanjordskjelvet. Reparasjoner ble foretatt i 1978.
Munkevad

Munkevad er ei grunne i Ådalselva (navnet på Begnaelva mellom Sperillen og Hønefoss) som ligger mellom Hovsfoss og Svinefoss i Ringerike kommune, Buskerud, nord for E16 (som går i bro over elva ved grunnen). Landområdet direkte øst av Munkevad heter Årbogen og var tømmeroppsamlingsplass for den tidligere papirfabrikken Norske Skog Follum. Sørvest av grunnen ligger Begnamoen (boligområde) og i vest og nordvest Kilemoen.
Over Munkevad og E16 krysser også Holslinja. Kraftlinja mellom Hol i Hallingdal og Sogn i Oslo, som i etterkrigstiden ga hovedstadsområdet etterlengtet kraft. Trasévalget var imidlertid gjenstand for stor folkelig motstand. Kraftledningen ble satt i drift i 1949, og var da både den lengste og den med høyest spenning i landet.
Ved Munkevad finner man også Kaldbekk-kilden, en grunnvannskilde som springer ut i dagen nederst i skråningen mellom Kilemoen og elvebredden. Kaldbekk-kilden har trolig vært utnyttet i århundrer av lokalbefolkningen, og den fryser aldri til.
Fylkesvei 6728

Fylkesvei 6728 (Fv6728) i Trøndelag går mellom Kyllo og Evjen i Selbu kommune. Veien er 4,4 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 975 (Sør-Trøndelag).
Trichopsocidae

Utseende

Nokså små (2-2,5 mm) og spinkle støvlus, gule på farge. Antennene består av 13 ledd, føttene er to-leddete. Forvingen har svake flekker. Årene Rₛ, M og Cu (de tre lengdeårene) henger ikke sammen ved roten, men de to fremste er vanligvis delvis sammenvokst lenger ute i vingen. Areola postica (celle ved vingens bakkant) er ikke forbundet med M. Vingeårene har en rad av hår. Hårene som dfanner frynser langs vingens ytterkant krysser hverandre ikke.

Levevis

Disse støvlusene lever mellom blader, både på levende og døde trær.

Utbredelse

Selv om det bare finnes noen få arter er familien vidt utbredt og forekommer i alle verdensdeler bortsett fra Asia. Noen av artene har trolig blitt spredt med mennesker.
Sju arter forekommer i Europa, men ingen av dem ser ut til å være registrert fra Norge.
VM i turn 1913

Det sjette verdensmesterskapet i turn ble arrangert i perioden 15. til 16. november 1913, i Paris i Frankrike.
Vær der for meg – om ungdom, død og sorg

Priser

Boken vant i 2003 diplom fra GRAFILL i konkurransen Årets vakreste bøker. Boken deltok i klassen Fakta- og Oppslagsbøker i kategorien Barne- og ungdomslitteratur.
Fading

Fading er en variasjon i radiosignal. I radioteknisk sammenheng betyr fading variasjon i signalstyrke og signalforvrenging. Fading oppstår når det motsatte signalet er sammensatt av to eller flere bølger som har fulgt forskjellige veier fra sender til mottakar. Den meste kjente formen for fading er bølger som har spredt seg langs jordoverflaten og bølger som er blitt reflektert fra ionosfæren.
Fading skjer oftest for fjerntliggende stasjoner på mellom- og kortbølge, mens lokale stasjoner på langbølge og FM-radio sjelden blir forstyrret. En prøver å unngå fading ved å benytte automatisk volumkontroll i mottakarene, og ved å benytte flere frekvenser og antenner samtidig, slik at en kan velge det signalet som til en hver tid har best kvalitet, såkalt diversity-teknikk.
Nicholas Hoult

Karriere

Nicholas Hoult startet karrieren så langt tilbake som 1996, og spilte lenge gjesteroller i britiske TV-serier. I 2002 fikk han et gjennombrudd da han spilte en av hovedrollene i Gutter er gutter med Hugh Grant. Deretter gikk det fem år med nye gjesteroller på TV, mindre filmroller og fokusering på skolegang, før han spilte en fast rolle i den omstridte britiske TV-serien Skins fra 2007 til 2008. Han var også med i en gjesterolle i Kenneth Branaghs versjon av Wallander. I 2009 spilte han mot Colin Firth i A Single Man.
I det nye tiåret startet han med å spille Eusebios i blockbusteren Clash of the Titans, mot blant andre Sam Worthington, Liam Neeson og Ralph Fiennes. Året etter fulgte han opp med en ny blockbuster, denne gangen X-Men: First Class, hvor han spilte Hank McCoy/Beast. I 2013 spilte han to hovedroller i høyprofilerte filmer med svært kort mellomrom, som R i Warm Bodies og Jack i Jack the Giant Slayer. Mens Warm Bodies hadde et relativt lavt budsjett og spilte inn over det dobbelte av omsetningen, hadde Jack the Giant Slayer et budsjett på nesten $200 millioner, og har spilt inn langt mindre enn det per 30. mars 2013.
Filemon

Filemon var mottakeren av et privat brev fra Apostelen Paulus. Dette brevet er en bok i Det nye testamente, Paulus' brev til Filemon. Filemon ble sannsynlignis omvendt til kristendommen av Paulus (Fil 19) og har deretter støttet ham i hans misjonsarbeid (Fil 1). Tradisjonelt antas Filemon å ha vært bosatt i Kolossai i Frygia. Men bostedet hans er ikke er nevnt i brevet selv, isteden blir det utledet fra en omtale av hans slave, Onesimus, i Paulus' brev til kolosserne.
I følge kirkelig tradisjon eller legende ble Filemon senere de kristnes anfører eller biskop i sin hjemby Kolossai. Ham tiskrives å ha lidd martyrdøden under keiser Nero sammen med Apphia, Archippos og Onesimus i Kolossai. På befaling av stattholderen Artokles skal han ha blitt pisket, og deretter, når nedgravd til hoftene, blitt stenet i hjel. 
I Dorotheus av Tyros' liste over de sytti apostler beskrives imidlertid Filemon som biskop av Gaza.
Grunnkretser i Beiarn kommune

Grunnkretser i Beiarn kommune er delområder og grunnkretser som seksjonerer Beiarn kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Recco

Recco, ofte kalt skredrefleks, er en svensk oppfinnelse. Selve refleksen er en liten diode som kan sammenlignes med alarmbrikkene man ofte finner i butikker. Recco-refleksen reflekterer et radiosignal sendt fra en Recco-søker. Flere store alpinanlegg har Recco-søkeutstyr og mannskaper som er trent til søk. Norges Røde Kors Hjelpekorps' skredgrupper har også Recco-søkeutstyr ved  ambulansehelikopter-basene i Tromsø og Ålesund og i helikopteret til  Sysselmannen på Svalbard.
Recco er svært enkelt å bruke for organiserte mannskaper og gir et svært hurtig søk. Ulempen med Recco er at søkeenhetene bare finnes hos den organiserte redningstjeneste og hos noen få skipatruljer. Det kan derfor ta (for) lang tid før man blir funnet med Recco.
Eric Voegelin

Bakgrunn

Familien flyttet fra Köln til Wien i 1910. Der studerte Eric Voegelin samfunnsitenskap ved Universitetet i Wien. Veilederne for hans doktorgradsavhandling var Hans Kelsen og Othmar Spann.

Karriere i Østerrike

Etter avsluttede studier i 1928 underviste han i politisk teori og sosiologi. Ved samme universitet ble han senere professor ved det juridiske fakultet.  Mens han var i Østerrike innledet Voegelin sitt livslange vennskap med Alfred Shütz og F.A. Hayek. Mellom 1933 og 1938 utgav han fire bøker som kritiserte nazistenes rasisme, og som følge av Tysklands Anschluss i 1938 ble han sparket.

I USA

Knepent unnslapp han og hans kone Gestapo og etter et kort opphold i Sveits dro han til Amerika. Han underviste ved forskjellige universiteter før han slo seg ned ved Louisiana State universitetets Department of Government i 1942. De ble amerikanske borgere i 1944. Han tilbrakte mesteparten av sin akademiske karriere ved University of Notre Dame, Louisiana State University, Universitetet i München og Stanford universitetets Hoover Institution. Louisiana-universitetet opprettet i 1987 et Vogelin-institutt til minne om hans virke ved universitetet.
Voeglin studerte særlig politisk vold og totalitære regimer med utopiske ideer. Voegelin mente at kommunisme og nazisme var «politiske religioner». Han var kritisk til det han mente var tidlig kristent eller gnostisk tankegods i politikken. I New York Times blir Voeglin karakterisert som reaksjonær og sammenlignes med Leo Strauss og Franz Rosenzweig.
Tyskland: Voegelin forble i Baton Rouge frem til 1958 da han aksepterte tilbudet fra Ludwig-Maximilians-Universität i München om å overta Max Webers stilling i samfunnsvitenskap, som inntil da hadde vært tom siden Webers død i 1920. I München grunnla Voegelin Institut für Politische Wissenschaft. 
USA: Han vendte tilbake til Amerika i 1969 for å slute seg til Stanford universitets Hoover Institution om som Henry Salvatori Fellow, der han fortsatte sitt arbeid inntil sin død 19. januar 1985. Han var et medlem av Philadelphia Society.
Chelsea Embankment

Chelsea Embankment er navnet på en veistrekning langs Themsens nordlige bredd mellom Chelsea Bridge i øst og Battersea Bridge i vest. Strekningen er på om lag 1600 meter, og ble bygget i 1874 for å stabilisere elvebredden, unngå flom og utvide bredden for å gi plass til vei og fortau. Chelsea Embankment er en del av Thames Embankment.
Byggingen av Chelsea Embankment i 1874 var en av datidens store ingeniørbragder. Elvebredden ble forandret for alltid. Et pittoresk landskap forsvant, men det gjorde også sykdommer, flom og vond lukt. Det kostet om lag 270 000 pund å bygge Chelsea Embankment. De nybygde granittveggene reduserte Themsen til en lik bredde på om lag 213 meter. Dekorative hager utformet av Joseph Bazalgette ble bygget på den nye elvebredden. Disse fungerte som gjennomfartsårer, i tillegg til at de dekket over kloakksystemer i Vest-London. Delen av Chelsea Embankment som ligger mellom Battersea Bridge og Albert Bridge ble fredet i 1969.
Sternacutus

Utseende

En liten, brungrå trebukk. Antennene er mye lengre enn kroppen. Pronotum har en liten tann et stykke bak midten av hver sidekant. Dekkvingene er kraftig punkterte, avsmalnende, med en kort, mørk lengdekjøl nær roten. Lårene er tykke og klubbeformede.

Levevis

Larvene lever i død ved.

Utbredelse

Slekten er kjent fra det sørøstlige Brasil.
Friidrett under Paralympiske sommerleker 2016 – 100 meter menn T47

100 meter for menn i kategorien T47 ved Paralympiske sommerleker 2016 ble arrangert 10–11. september 2016, på Estádio Olímpico João Havelange.
Acanthocinus

Utseende

Stort sett middelsstore, brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden. Hunnen har ofte et forlenget eggleggingsrør som stikker ut bak dekkvingene.

Levevis

Larvene lever i død ved, gjerne under barken av nyfelte stokker av bartrær.

Utbredelse

Slekten har en holarktisk utbredelse.
Stortingsvalget 1897

Valgordning

I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.
Før Grundlovsforandringen af 16 Decbr. 1899 paabød Grundloven, at enhver, forinden han indførtes i Mandtallet, skulde have aflagt Ed til Konstitutionen, hvorved der blev to Klasser af Stemmeberettigede, nemlig de Stemmeretskvalificerede og de i Stemmeretsmandtallet virkelig indførte Stemmeberettigede. 238 115 menn var stemmerettskvalifisert. 195 956 av disse var stemmeberettiget. Av disse stemte 167 207. Norge hadde ikke allmenn stemmerett for menn enda, dette ble innført i 1898. Kvinner hadde ikke stemmerett.
Valgtingene ble holdt i perioden 14. august til 30. november 1897. 429 valgting i landdistriktene utpekte totalt 1 704 valgmenn. 39 valgting i byene utpekte totalt 980 valgmenn. Valgmannstingene ble holdt i perioden 24. august til 30. november 1897. Det 47. ordentlige storting ble konstituert 1. februar 1898.
Moder Angelica

Bakgrunn

Rita Antoinette Rizzo var eneste barn i en italiensk-amerikansk familie. Faren forlot familien tidlig og Rita vokste opp i fattige omstendigheter.
En viktig begivenhet i hennes religiøse liv fant sted i 1943, da hun opplevde at Gud hadde helbredet henne fra sterke magesmerter.

Klarisse

I 1944 gikk hun i kloster. I 1945 ble hun novise i Sankta Klaras orden («klarissene») under sitt nye ordensnavn Sister Mary Angelica of the Annunciation. Hun avla sinr klosterløftet i Ohio i 1953.
I 1963 var hun med på å grunnlegge klosteret Our Lady of the Angels i Irondale i Alabama, dypt inne i det protestantiske såkalte «bibelbeltet».
Sr. Angelica brgynte på 1960-tallet å forfatte småskrifter om forskjellige religiøse emner. Hun ble innbudt til å holde foredrag på flere steder og ledet også et  radioprogram, «Journey Into Scripture». Hennes første bok, «Journey Into Prayer», ble publisert i 1972. Hun produserte også videobånd og syntes i kristent fjernsyn.

EWTN - Eternal World Television Network

I 1980 konverterte hun klosterets garasje til et TV-studio, noe som ble starten på Eternal Word Television Network (EWTN) som ble lansert den 15. august 1981. Der ledet hun blant annet programmet Mother Angelica Live.
I 1996 begynte Moder Angelica byggingen av et nytt nonnekloster i Hanceville i Alabama, kalt Shrine of The Most Blessed Sacrament. Det ble bygd ved hjelp av private donasjoner og stod ferdig for søstrene å flytte inn til i 1999. Ordenens mannlige gren forble i Irondale, hvorfra det meste av TV-produksjonen fortsatte.
I tyve år ledet hun EWTN innen hun trakk seg tilbake til det stille klosterliv i 2001 etter å ha blitt rammet av slag og andre helsebesvær.
Beartooth

Oppstart og Sick(2012–2014)

Caleb Shomo begynte å skrive Beartooth sanger mens han var i Attack Attack!, og i 2012 startet han et band med medlemmer fra My Ticket Home. Shomo har sagt at Beartooth startet som et "Joke Band" for å lage bra musikk og spille "Crazy" konserter, uten press fra noen. Bandet het først Noise, men de byttet til Beartooth da de oppdaget at navnet Noise var opptatt.
I januar 2013 slapp de ut sangene Set Me on Fire, I Have a Problem og Pick Your Poison.  
Den 7. juni 2013 kunngjorde Beartooth at de hadde signert en platekontrakt med Red Bull Records, o den 26. juni ga Beartooth ut sin første EP, Sick.

Disgusting(2014-)

Den 6. januar 2014 ble gitaristen Kamron Bradbury et offisielt medlem av bandet. Tidlig i 2014 ble det under turneen The Unconditional Tour offentliggjort at bassist Nick Reed forlot bandet. Han ble erstattet av City of Lights tidligere bassist Oshie Bichar.
Den 10. juni 2014 ga de ut sitt første album, Disgusting.
Sommeren 2014 var de med på turneen Warped Tour 2014, for å promotere sitt nye album.
Axel Towers

Axel Towers ligger ved Axeltorv rett overfor Tivoli i Københavns sentrum. Hovedparten av arealet skal etter åpningen, være domisil for advokatfirmaet Gorrissen Federspiel. Det resterende areal får en blandet anvendelse til kontor, butikker og forlystelser. Axel Towers er designet av arkitektfirmaet Lundgaard & Tranberg og forventes at stå ferdig i 2017.
Bygningen består av fem sammenbyggede tårn med varierende høyder fra 28 til 61 meter i 16 etasjer. På 10. etasje blir det innredet en skybar.
Vorwerk (hønserase)

Opprinnelse

Tyskland er opprinnelseslandet for denne rasen. Navnet har den etter sin skaper, Otto Vorwerk, som bodde i området rundt Hamburg. Allerede i 1900 begynte Otto å skape denne rasen ut i fra ideen om at farvesammensetningen fra Lakenfelder måtte kunne overføres til en god eggleggende landrase med en litt større kroppsbygning. Otto Worwerk viste den nye rasen på utstilling i 1912, men den ble først anerkjent offisielt i 1921.

Beskrivelse

Kraftig bygning, ikke for dyp og ikke for høyreist. Farvene er ensartet for både hane og høne. Vorwerker har et livlig vesen og er ikke særlig sky. Den er en flittig forsøker, trives godt under forholdsvis små forhold.
Rock Ice

Rock Ice er et costaricansk ølmerke. Det produseres av Cervecería Costa Rica, og blei introdusert i 1995. Det brygges med en såkalt «isbryggingsmetode», som gir det en rundere og mildere smak.
Tsjad under VM i friidrett 2015

Resultater

(q – kvalifisert, NM – intet gyldig resultat, SB – årsbeste)
Antefungivoridae

Utseende

Knøttsmå til små (1,5-5 millimeter) mygg.

Fossiler

Gruppen er kjent fra fossiler fra Jura og nedre Kritt (mellom 165-122 millioner år før nåtid) fra Tyskland, Kasakhstan, Kina.
Kubo og det magiske instrumentet

Handling

Kubo lever et stille og normalt liv i en liten japansk landsby ved sjøen, helt til en ånd fra fortiden snur livet hans opp ned ved å fyre opp igjen en urgammel vendetta. Dette forårsaker alle slags ødeleggelser mens guder og monstre jager Kubo, som for å overleve må finne en magisk rustning som en gang ble båret av hans avdøde far, en legendarisk samuraikriger.
Latipalpus

Utbredelse

Gruppen er utbredt i Asia.
Korstol

Korstol er sitteplasser i koret i en kirke eller katedral for presteskap eller ordensfolk. Korstolene er ofte utskårne bl.a. med skulpturer. Fra gotikken finnes stoler med figurmotiv og misericordia-seter.
Flyoperativt forum

Flyoperativt forum er en årlig, faglig sammenkomst med deltagelse fra flyselskaper, myndigheter, organisasjoner og presse, der operativt personell innen norsk luftfart kan møtes på tverrfaglig grunnlag. Fokuset for konferansen er flysikkerhet og hensikten er å bedre kommunikasjonen mellom alle deler av luftfarten.
Flyoperativt forum ble første gang avholdt i 1985, og konferansen hevder med det å være den eldste av sitt slag i Norge.
Perlis gasskraftverk

Perlis gasskraftverk er et varmekraftverk i Perlis i Malaysia. Det har en installert produksjonskapasitet på 710 MW fordelt på 1 blokker á 3+1 gassturbiner med kogenerasjon. Teknologien er levert av bl.a Alstom.
Brenselkilden er primært naturgass. Anlegget ble utbygd med driftsstart i 2003. Operatør er et lokalt selskap – Teknologi Tenaga Perlis Consortium Bhd. Anlegget leverer også fjernvarme til industrien.
Politisk Revy

Politisk Revy var et dansk forlag og tidsskrift som kom ut hver fjortende dag fra 1963 til 1987. Sammen med Dagbladet Information var Politisk Revy et talerør for den venstreorienterte og kulturradikale opinionen i landet.
Tidsskriftet ble opprettet i 1963 av en gruppe som var knyttet til Socialistisk Folkeparti (SF) og det nedlagte tidsskriftet Dialog. I de første årene var målet at tidsskriftet skulle være et forum for hele den danske venstreopinionen, fra SF til Det Radikale Venstre. Men fra midten av 1960-tallet ble det stadig mer venstreorientert og viste åpen støtte til 1960-tallets ungdomsopprør. Til forskjell fra avisen Land og Folk hadde Politisk Revy en kritisk innstilling til kommunismen og Sovjetunionen. Den kritiserte også den politiske utviklingen i Vietnam (også etter krigen) og Kambodsja (Pol Pot og Røde Khmer), samt Sovjetunionens invasjon av Afghanistan. Derimot var det periodevis mer positivt innstilt til Cuba og kulturrevolusjonen i Kina. På 1970-tallet var tidsskriftet dessuten knyttet til partiet Venstresocialisterne.
Politisk Revy fulgte samme utvikling som resten av den danske venstrebevegelsen og minsket i betydning på 1980-tallet. Samtidig var de ytterste venstrepartiene i dansk politikk i oppløsning i forbindelse med at Glasnost og Perestrojka ble gjennomført i Sovjetunionen. Tidsskriftet ble lagt ned i 1987 og forlaget med samme navn fortsatte som et enmannsprojekt.
Buran (Trondheim)

Buran er et område på Lademoen øst for sentrum i Trondheim. Området tilhører Østbyen administrative bydel. Buran har navn etter tømmermann Peter Buran som kom fra Frol i andre halvdel av 1800-tallet.
Da Trondhjems Elektricitetsværk og Sporvei ble opprettet i 1901 var Lademolinjen til Buran den første trikkelinjen i Trondhjem. Linjen var ensporet inntil den i 1913 ble ombygd til dobbeltspor og forlenget til den nybygde vognhallen på Voldsminde.